Tempelflagg

**Flagg, vimplar og flaggstenger** blir brukt i samband med tempel i ei rekkje austlege religionar. Dei finst særleg ved mange djain- og hindutempel, sikh-gurudvaraer og ein del buddhistiske heilagdommar. Flagga kan brukast for å visa veg mot heilagdommen, senda signingar utover vitjande eller identifisera tempelet. Ofte blir tempelflagg heiste og tekne ned til særskilde tidspunkt med ein viss seremoni.

## I buddhismen

Ein finn flagg i fleire samanhengar i buddhistiske heilagdommar, til dømes rundt ein buddhafigur. Nokre stader heise ein flagg utanfor eit tempel eller kloster, til dømes det mangefarga buddhistiske flagget eller, i Thailand dharmahjul-flagg og det thailandske flagget. Det buddhistiske flagget er av nokså ny dato, men blir brukt fleire stader i verda ved buddhistiske høgtider, særleg vesak.

Koreanske tempel har tradisjonelt hatt parvise flaggstengestøtter av stein eller jern kalla *dangganjiju*. Desse kan i dag markera kvar eit tempel har stått i eldre tid.

I tibetansk buddhisme er flagg særskild mykje brukt. Bøneflagg i ulike fargar med tekst og bilete kan hengast på snorer frå toppen av til dømes ein stupa og ned mot bakken. Ein set også opp flagg på stenger.

fil:Tibetan Village Stupa.jpg|Bøneflagg ved ein tibetansk stupa.
fil:Darjeelingflags.jpg|Bøneflagg i Darjeeling.
fil:Main Shrine of Pemangytse Gompa with prayer flags.jpg|Bøneflagg ved Pemayangtse i Sikkim.
fil:Korea-Gyeongju-Bulguksa-Dangganjiju-01.jpg|Koreanske *dangganjiju*.


## I hinduismen

Nordindiske tempel har flaggstenger på spiret av sikharaer, høge tårn over heilage rom. Ein kan også ha flagg på tempelportar. Flagga kan ha form som rektangel, trekantar eller ha splitt. Dei finst i ulike fargar, som safrangul, kvit, raud eller raud-og-kvitstripa. Dei kan også vera dekorert med symbol, til dømes skriftteikn eller slangar for Sjiva.

Sørindiske tempel har flaggstenger (sanskrit *dhvajastambha*), ofte utan flagg, ståande fritt framfor tempelet. Her kan tempelvitjarar utføra si første kneling. Ved særskilde høgtider kan ein heisa flagg, ein seremoni som i Kerala blir kalla *kodiyettam* og offisielt opnar høgtida.

På Bali pynter ein tempel og andre stader med umbul-umbul, fargerike, avlange flagg som heng loddrett langs ei stong, ved høgtider.


fil:A Kerala temple. Note the flag post.JPG|Tom flaggstong i Kerala.
fil:Orange temple flag.jpg|Oransje flagg med splitt.
fil:Vadtal Shikhar.jpg|Stripete sikhara-flagg ved eit Swaminarayan-tempel.
fil:Dwarkadheesh temple.jpg|Kvitt tempelflagg i Dwarka i Gujarat.


## I sikhismen

Utanfor dei fleste gurudvaraer heng eit trekanta flagg kalla *[[Nishan Sahib]]*. Flagget har ein dusk i enden og eit symbol kalla *khanda*. Det er er safranfarga eller blått, blåe flagg viser til at gurudvaraen høyrer til nihangrørsla. Flagga blir heiste opp på høge, tøykledde flaggstenger og bytta ut kvart år ved baisakhi. 


fil:Nishan Sahib in blue, at Baba Phoola Singh di Burj in Amritsar.jpg|Blått sikh-flagg i Amritsar.


## Kjelder

* *Denne artikkelen inneheld stoff frå [[:en:Prayer flag  «Prayer flag]]» frå ,  den 5. april 2011.*  
 

**Denne artikkelen inneheld stoff frå [[:en:Nishan Sahib  «Nishan Sahib]]» frå ,  den 5. april 2011.*